
Periòdic de comunicació 
popular de Sants i barris veïns 

4.000 exemplars | Distribució gratuïta 


Pàg.3 

Pei què 

volem 

reconstruir 


L'assemblea del centre social i les cinc 
comissions de treball que s'han constituït 
volen fer de la reconstrucció un procés 
col·lectiu que, més enllà de recuperar 
l'espai físic, representi un nou impuls 
per a l'autoorganització a Sants. 


Pàg.4 

31 aniversari 
de Can Batlló 
amb nous projectes 

Aquest mes de juny Can Batlló ha celebrat 
el seu tercer aniversari, que ha girat entorn 
dels espais del bar, la biblioteca i l'auditori 
de la nau Bloc Onze, on tenen seu el nou Espai 
d'Arts, el Laboratori d'Audiovisuals, el Rocòdrom 
d'escalada i un espai d'entrenament físic. 

També hi ha sales polivalents per tallers 
trimestrals gratuïts i exposicions temporals. 


Pàg. 12 

Aquí no hi ha 
papallones 

Sobreviure a Terezin. 




De la Marca Barcelona 





a la ciutat comuna 


La petjada de la Marca Barcelona - la del monocultiu del turisme, l’aparador i el marketing, i l’atracció 
d’inversions a costa del creixement de l’empobriment i les desigualtats - s’estén i envaeix cada vegada 
més barris i espais de la ciutat i de les nostres vides, tot i que també són moltes les alternatives i 
projectes per construir una ciutat cooperativa, basada en el suport mutu, la cooperació social i la 
resolució col·lectiva de necessitats. En aquest número us parlarem del model marca Barcelona per, en 
la propera Burxa, presentar algunes de les experiències que ens fan avançar cap a la ciutat comuna. 




1 


C 




ÍA/nNnn 



Micro Obert pàg. 2 / Burxant a fons pàgs. 6-8 / Ressenyes pàg. 10 /Burxant els bytes / Fogons de temporada / Racó Històric pàg. 11 / Entrevista pàg. 12 



















2 I Opinions 


labuxxa.cat I Juliol de 2014 1 núm. 184 


EDITORIAL 

Sants, territori 
antifeixista 


La Burxa, Sants 



uan parlem de feixisme a Sants no ho fem exclusi¬ 
vament per referir-nos als fets que han ocorregut 
amb més o menys virulència pel 12 d'octubre, sinó 
que ho fem amb la mirada clavada al dia a dia, a la 
quotidianitat del barri. Però sobretot, quan parlem 
de feixisme a Sants és per ressaltar i posar de mani¬ 
fest el caràcter antifeixista del barri. 


Un grupuscle nazi anomenat Fren- 
te por Espana va convocar una ma¬ 
nifestació a Sants pel dia 21 de juny 
sota el lema “Fuera antifascistas 
de nuestra ciudad”. Davant d'això, 
els veïns i veïnes de Sants no es 
van quedar de braços creuats i des 
de Can Vies es van organitzar unes 
jornades pel mateix dia 21 amb 
una clara consigna: “Reconstruïm 
els barris, destruïm el feixisme''. 
Un cop més, la unitat ciutadana 
va fer una demostració de força i 
el departament d'Interior va des¬ 
autoritzar la manifestació feixista 
a Sants. Tot això durant el mateix 
cap de setmana en què els mem¬ 
bres del Casal Tramuntana, centre 


de trobada i reclutament feixista 
ubicat al Clot Camp de l'Arpa, aban¬ 
donaven el seu local gràcies a la 
pressió veïnal. 

No oblidem que juntes som més 
fortes i que si ens ho proposem 
aconseguim victòries com aques¬ 
tes, però no oblidem tampoc que 
en el darrer mes quatre companys 
han patit agressions feixistes al 
barri de Sants, i això no és un fet 
aïllat. També les parets del barri, 
com les del CSA Can Vies o el Casal 
Independentista Jaume Compte, 
han estat embrutades per consig¬ 
nes feixistes que ràpidament han 
estat eliminades gràcies a l'art 
col·lectiu. 


Així que no baixem la guàrdia 
i reivindiquem més que mai el 
nostre esperit antifeixista por- 
tant-lo a la pràctica dia a dia. El 
motor que ens empeny a recon¬ 
struir Can Vies, i a reconstituir 
comunitat, és el que ens dóna la 
força per aturar el feixisme. Re¬ 
cordem, feixisme, ni a Sants ni 
enlloc. 


ALTAVEU 

Can Vies: La raó de la força a la Barcelona policial 



Axgelaga 


O uan la força de la raó 
és avasallada per la raó 
de la força, ningú pot 
parlar de llei ni de dret. 
En aquesta situació 
la llei és arbitrària i la 
seva aplicació no es desprèn d'un 
Estat de dret, sinó d'un Estat d'abús 
on la violència monopolitzada pel 
govern està al servei d'interessos 
privilegiats. En aquest cas la resis¬ 
tència a l'abús és legítima; és més, 
el dret a resistir i defensar-se és 
l'únic dret de debò. Per tant, des del 
punt de vista de la llibertat, la digni¬ 
tat i la raó —les veritables fonts del 
dret— la protesta contra l'enderroc 
de l'espai ocupat i autogestionat 
Can Vies, al barri de Sants, no pot 
estar més justificada. La seva de¬ 
molició no ha estat un pretexte per 
la violència intolerable de minories 
itinerants que “se n'aprofiten del 
malestar'', tal com diuen les autori¬ 
tats (i el sindicat de Mossos de UGT): 
simplement ha estat una mostra de 


la barbàrie institucional, gratuïta i 
salvatge, tal com acostuma a ser. 

La metròpolis anomenada Bar¬ 
celona no és un ampli assenta¬ 
ment organitzat per una comunitat 
d'habitants com quan es va fundar; 
tampoc és una ciutat industrial ple¬ 
na de treballadors fabrils com era 
abans; l'amuntegament barceloní 
és només un espai obert i pacífic 
de consumidors, on tot moviment 
humà ha de ser regulat i controlat 
per tal de garantir la seva transpa¬ 
rència i la seva funció. Qui mana 
a Barcelona no són els veïns, sinó 
una casta política i financera, verti¬ 
cal i autoritària, paràsita i usurpa¬ 
dora, que fa de la gestió urbana el 
seu mode privilegiat de vida. El que 
compta per als dirigents és la “marca 
Barcelona'', és a dir, que el municipi 
doni una imatge polida i tranquil- 
la, com la d'un centre comercial o 
un parc temàtic, bona per als nego¬ 
cis, les compres, l'oci mercantilitzat 
i el turisme. Resulta evident que 
l'espectacle d'una Barcelona consu- 
mible per hores necessita un espai 
sense contradiccions ni ambigüitats, 


completament sotmès i a l'abast del 
comprador. 

El nou model urbà no pot permet¬ 
re l'existència d'espais realment 
públics, sense mediacions ni barre¬ 
res, i menys encara de llocs gestio¬ 
nats horitzontalment: tot ha de fun¬ 
cionar com un escenari jerarquitzat 
i monitoritzat, on tecnologies, orde¬ 
nances, mobiliari urbà i urbanisme 
estan al servei dels dirigents espo- 
liadors. L'exercici de la autoritat en 
aquestes condicions és fonamental¬ 
ment policial; en aquest estadi, la 
política es confon amb la repressió: 
gestió, vigilància i ordre són la ma¬ 
teixa cosa, per la qual cosa, el govern 
s'exerceix per damunt de tot des 
de la conselleria d'ordre públic. La 
política és aleshores, no pas assump¬ 
te de polítics, sinó de les implacables 
forces de seguretat. Tots els proble¬ 
mes polítics i socials que aquest mo¬ 
del aberrant de ciutat constantment 
provoca mai no seran reconeguts 
com a tals, ja que la població no té 
cap dret a queixar-se del millor dels 
mons. La única resposta del poder 
dominant segrestador de la decisió 


popular és la violència. 

És clar que en el tema de Can Vies, 
les autoritats municipals mai no 
van tenir la intenció d'oferir alter¬ 
natives que se'n sortiren del circuit 
burocràtic oficial, i que tota trobada 
s'abocava a la manipulació i la men¬ 
tida, perquè en proposar un espai 
tutelat inacceptable el que volien 
realment era suprimir aquest espai 
lliure. El dispositiu policial despro¬ 
porcionat per fer efectiu el desallot¬ 
jament ho demostra. No comptaven 
ni amb l'ajut d'altres col·lectius ni 
amb el recolzament veïnal del cen¬ 
tre. Tampoc s'esperarien la solidari¬ 
tat d'altres barris, tal com va succeir 
a la matinada. Per això les forces de 
l'ordre injust van ser inicialment 
sorpreses. On era el canó ultrasònic 
i per què no es van llençar de segui¬ 
da projectils viscoelàstics? Això es 
preguntava el representant del sin¬ 
dicat policial SMT-CCOO, doncs cal 
dir que la repressió és un treball de 
mercenaris assalariats regulat per 
conveni i bales FOAM, i el que inte¬ 
ressa els sindicats és fer-lo a fons i 
sense cap risc. La resposta tothom 
l'ha vista. Ocupació quasi militar 
del barri, violència policial indiscri¬ 
minada, detinguts i ferits... 

Tot l'esforç mediàtic de l'alcalde 
Trias, el conseller d'ordre públic 
Espadaler i el regidor del districte 
Sants-Montjuïc Jordi Martí, ha es¬ 
tat dirigit, primer, a defensar l'acció 
violenta de la policia, “defensora 
del dret de propietat'' i “executora 
d'una sentencia ferma del Tribunal 
Suprem''. De fet, no s'han explicat 
massa: “malament aniríem si la po¬ 
licia s'hagués de justificar'' (Espada¬ 
ler), “les forces de seguretat tenen 
raó. Quan els Mossos actuen és per 
alguna cosa'' (Trias). Segon, l'esforç 
també s'encaminava a presentar les 
protestes com a l'obra de grups vio¬ 


lents infiltrats, amb la idea de dividir 
la protesta entre pacífics i radicals 
“anti-sistema”, per tal de “trobar 
fórmules de consens'' amb els uns i 
d'apallissar i engarjolar els altres. És 
una vella tàctica política que es treu 
a relluir quan la força no ha donat 
tot el resultat desitjat. La demagògia 
dirigent fa fàstic però és la que és. 
No culpem a les autoritats de falta 
de subtilesa, quan només manquen 
d'escrúpols! 

Bé doncs, no estem davant d'un fet 
inusual aïllat, dins d'un marc demo¬ 
cràtic perfecte, on tothom té cabuda 
i possibilitats. En realitat la iniquitat 
de les autoritats i la brutalitat de les 
forces policials seran cada vegada 
més habituals si la població no es 
resigna a fer el que li manen. Perquè 
ella no té mai raó, no és sobirana, ja 
que no té força, o millor dit, no té el 
monopoli de la força que la llei de 
la dominació atorga als governants. 
El domini total del Capital exigeix 
un tipus d'espai urbà gestionat com 
una empresa i amansat com una 
presó. Dins d'aquest espai no caben 
maneres de fer assembleàries, ni for¬ 
mes de viure al marge de l'economia 
de mercat. Allí, el marc no pot ser 
més autoritari, i la política no es dis¬ 
tingeix del control social. En un món 
orientat cap al totalitarisme, la ge¬ 
stió política és repressió. 

Can Vies era una pedra a la sa¬ 
bata del poder a Barcelona. Semb¬ 
la que aquest cop no se l'ha pogut 
treure amb facilitat. La resistència 
a l'enderroc ha estat exemplar en 
molts aspectes, prova que hi ha gent 
que no s'adapta al comportament 
esclau que li demanen. Això es mo¬ 
tiu de joia. I com que de pedres no 
n’hi ha de faltar (avui mateix hi ha 
un munt de concentracions), con¬ 
fiem en un futur proper tenir-ne 
molts altres! La lluita continua! 


MICRO OBERT ★ Envia'ns el teu escrit a laburxa@gmail.com 

Podem? Ui, ui...mama,por! 


Amadeus, Sants 


No ho sé, però tinc el pressentiment de veure una cer¬ 
ta similitud entre el PSOE de l'any 77 i PODEM. L'aparell 
de l'Estat pot estar darrere de PODEM i que, davant la 
por que entre el PPSOE no arribin a tenir majoria abso¬ 
luta, manipulin una esquerra més dura per enganyar de 
nou al poble, tal com van fer amb el PSOE. Una vegada 
el PSOE, convertit en cadàver polític, ja no els interes¬ 
sa i per tant han de parar com sigui la possibilitat que 
l'esquerra revolucionària i de classe tingui una impor¬ 
tant pujada i començar un nou bipartidisme. 


La promoció mediàtica de Pablo Iglesias és una mica 
més que sospitosa: tertúlies per a molts canals de TV, 
ràdio, etc. Em recorda aquell advocat laboralista, ano¬ 
menat Felipe Gonzàlez que a l'any 1.972 va arribar a la 
executiva PSOE i al 1974 en el famós congrés de Sures- 
nes a secretari general. 

Una vegada proclamat secretari general, va estar 
donant voltes per Espanya, acompanyat per un tal Al¬ 
fonso Guerra sense patir ni una sola detenció. Vull fer 
memòria que al 1974 el franquisme va assassinar a 
Salvador Puig Antic i un hongarès i al 1975, dos mesos 
abans de la mort del nan assassí, van ser afusellats cinc 


persones mes. Dic això per a recordar que el franquisme continuava viu, i 
per desgràcia nostra, ha reaparegut de nou, o igual no va morir mai, i ens 
van deixar somiar. 

He sentit aquets dies que PODEM té unes certes veus crítiques pel perso¬ 
nalisme de Pablo Iglesias a l'hora de prendre decisions. Quan Felipe Gon¬ 
zàlez arribà a secretari general del PSOE ràpidament va proposar aban¬ 
donar el marxisme i, al no obtenir la majoria, amenaçava en presentar la 
dimissió abandonant la reunió. Al cap d'uns dies hi hagué una nova reu¬ 
nió i s'aprovà l'abandonament definitiu del marxisme. El final del Felipis- 
me ja el coneixem, i les últimes respostes també: “ SI Espana necesita una 
coalición PP-PSOE se hace". 

Actualitat I 3 


Un crowdfunding vol recaptar 70.000 euros per a la reconstrucció i les repressaliades 


Pez què volem reconstruir Can Vies? 



Veïnes i veïns del barri reconstrueixen el Centre Social Can Vies Can vies 



Elba Mansilla, 

Assemblea Reconstruïm Can Vies, 
Sants 

J a fa un mes que es va acon¬ 
seguir aturar el desallotja¬ 
ment i l'enderroc del Centre 
Social Can Vies. Des d'alesho¬ 
res, des de l'assemblea oberta del 
centre social i les cinc comissions 
de treball que s'hi han constituït, i 
des de l'heterogènia xarxa d'afini¬ 
tats que composen l'Assemblea de 
Barri de Sants s'està treballant per 
tirar endavant la reconstrucció. Un 
procés col·lectiu que, més enllà de 
recuperar l'espai físic i afrontar les 
despeses judicials derivades de la 
setmana de mobilitzacions, vol im¬ 
pulsar l'autoorganització a Sants. 

Pensar allò comú 

Com relata el vídeo de presentació 
del mecenatge col·lectiu per finan¬ 
çar la reconstrucció de Can Vies, 
el que ha passat, a Sants té “aires 
de Gamonal”, el barri burgalès que 
es va aixecar per aturar l'execució 
d'un projecte urbanístic impopular, 
i “brises del ism”, perquè ha recollit 
la ràbia i la frustració de la gent i l'ha 
convertida en mobilitzacions popu¬ 
lar a peu de carrer que s'ha escam¬ 
pat per tot arreu. I tot plegat ha es¬ 
tat un procés detonat per “l'espurna 


encesa d'una excavadora” que, pas¬ 
sat un mes, està cristal·litzant en un 
esforç col·lectiu per pensar el bar¬ 
ri. La reconstrucció planteja, d'una 
banda, la possibilitat d'aturar i in¬ 
tervenir sobre el pla urbanístic del 
cobriment de les vies, que ha estat 
des de l'inici molt controvertit, i que 
ha topat en tot moment amb l'opo¬ 
sició dels i les veïnes, que en defen¬ 
saven el soterrament. De l'altra, re¬ 
cuperar Can Vies significa defensar 
un bé comú urbà, un equipament 
públic gestionat per la comunitat 
mateixa. Un espai d'autonomia que 
dóna sostre a diversos col·lectius 
polítics, socials i culturals del barri, 
on no només trobem un lloc físic on 
trobar-nos i desenvolupar la nostra 
activitat regular, sinó que forma 
part de la xarxa física i relacional de 
la ciutat des d'on es defensa i difon 
quotidianament l'autogestió, i es 
construeix poder popular. 

Haver guanyat aquesta batalla 
representa, a més, una oportunitat 
per renovar i injectar energies a l'as¬ 
semblea del centre social. Entre tots i 
totes s'ha de dissenyar el nou espai i 
pensar els usos que s'hi vol donar. Tal 
com es manifesta al web de la recons¬ 
trucció, es vol posar especial èmfasi 
en el procés, per acollir i acompanyar 
a les noves incorporacions i posar-les 
en contacte amb la xarxa de col·lec¬ 


tius que hi ha a Sants; i alhora, trans¬ 
metre i compartir la informació i els 
coneixements per aprendre i créixer 
juntes, engruixint i enfortint l'auto¬ 
organització al barri. 

Ouè s'ha de reconstruir? 

El 31 de maig es va posar en marxa 
la campanya #RefemCanVies, per 
recaptar fons per tornar a posar en 
funcionament el centre social. Les 
obres avancen a bon ritme: ja s'ha 
retirat completament la runa, s'ha 
habilitat una plaça on s'hi fan ac¬ 
tivitats i es celebren les assembles 
plenàries i de les comissions de 
treball, i s'ha assegurat la part de 
l'edifici que està pendent de refor¬ 
mar. L'objectiu del crowdfunding 


és recaptar 70.000 euros, dels quals 
30.000 aniran destinats a recolzar a 
les 67 persones que van ser detingu¬ 
des durant la setmana de mobilitza¬ 
cions i que han de fer front a quanti- 
oses despeses judicials. Reconstruir 
Can Vies no és només recompondre 
l’espai físic, tornar a posar en marxa 
el centre social, sinó també, i sobre 
tot, fer costat a totes les persones re- 
presaliades. 

Es poden fer aportacions econò¬ 
miques a la mida de totes les but¬ 
xaques, tot i que la millor forma 
de donar-hi suport és difonent la 
campanya per les xarxes socials, 
analògiques i digitals. També s'hi 
pot col·laborar generant materi¬ 
al gràfic, redactant articles o edi¬ 


tant vídeos. Alguns col·lectius han 
fet la seva aportació en espècies, 
oferint un dinar per a dues perso¬ 
nes, un taller de seguretat a Inter¬ 
net o una actuació musical, com 
a recompensa. Assolir l'objectiu 
de finançament és, sens dubte, un 
repte col·lectiu. Durant els primers 
11 dies s'ha recaptat el 25% del to¬ 
tal, així que es necessitarà que tots 
els nodes de la xarxa d'afinitats i 
afectes de Can Vies, comparteixin 
i repiulin la campanya, per esten¬ 
dre el virus solidari de l'autogestió. 


www. reconstru im. ca nvies.org 
www. ca nvies. ba rrisa nts.org 

El pzimez tzienni del Can Batlló comunitazi ja 
acazicia el cazzez Pazcezisa 


Dani Martínez, La Bozdeta 


A quest juny de 2014 
ha sigut el del ter¬ 
cer aniversari de 
l'entrada de la ciu¬ 
tadania a Can Bat¬ 
lló. Dins els actes hi va haver un 
col·loqui —tant retrospectiu com 
amb perspectiva— sobre el recinte 
i la gestió comunitària, a què hi 
van assistir 40 persones —no no¬ 
més de Sants, sinó també algunes 
procedents de Gràcia, l'Eixample 
i el Poblenou—. Durant la intro¬ 
ducció, tres militants van explicar 
1'organització assembleària de les 
vintena de comissions existents, 
la diversitat d'activitats promogu¬ 
des cada setmana, es va destacar 
la sinergia veïnal per haver fet ja 
tangible algunes de les reivindica¬ 
cions i reiterar-ne d'altres respecte 
més zona verda i naus (inclosa la 
central, de 27.000 m2), i es va vi¬ 
sualitzar a un plànol tant l'estat 
actual del recinte com el futur rei¬ 
vindicatiu —amb l'obertura d'un 
nou vial verd per vianants des del 
carrer Toledo fins a la Gran Via—, i 
el trasllat del pàrking de vehicles al 
carrer Parcerisa. 


L'agenda del tercer aniversari va 
comptar amb la inauguració de la 
primera planta a sobre del bar, de 
la biblioteca i de l'auditori de la nau 
Bloc Onze dels 75om2. Allà hi tenen 
seu permanent el nou Espai d'Arts, 
el Laboratori d'Audiovisuals, el Ro- 
còdrom d'escalada, i un espai d'en¬ 
trenament físic; però també hi ha 
altres sales polivalents per tallers 
trimestrals gratuïts i exposicions 
temporals —com la “Construint el 
comú” feta per la comissió d'Arts 
pel tercer aniversari—. El darrer 
element arquitectònic previst a 
afegir és un ascensor. 

Però no tot al nou Can Batlló re- 
vitalitzat per gent de tota edat hi és 
dins l'espai original del Bloc Onze 
conquerit el 2011. La resta de la nau 
al llarg del carrer 11 de juny consta 
de tallers d'oficis oberts tres matins 
a la setmana, una impremta, el més 
important arxiu a Catalunya de do¬ 
cumentació de moviments socials, 
l'espai de reflexió i creació contem¬ 
porània Zona Onze, i un taller de cer¬ 
vesa artesanal. El pròxim pas serà 
ja a tocar del carrer Parcerisa, amb 
25om2 de nous horts i jardins, i dins 
la nau Bloc 9, amb un espai d'arts 
escèniques, i un altre d'infantil. 



Grans i petits construint el comú de Sants CAN BATLLÓ 


Poz, soledat, azisietat, pazàlisi 


Josep Gzau "Pepito", La Bozdeta 


E ls temps perduts, 
el futur, els diners, 
les companyes, la 
família, la feina, els 
amics, la insegure¬ 
tat, l'autoestima; la 
meva vida en mans 
d'uns altres. No, no som víctimes de 
la repressió, ni nosaltres ni ningú. La 
repressió colpeja a aquells que llui¬ 
ten, és quelcom que assumim pel fet 
d'intentar transformar el món. Però 
això no significa que no ens afecti, 
que no pensem en totes aquestes co¬ 
ses... És per això que ha de ser un eix 
principal el suport a les detingudes, 
perquè no és el mateix afrontar el 
procés vital que suposa veure'ns so¬ 
les davant d'aquells que defensen els 
interessos dels poder a enfortint-nos 
amb la companyia i amor dels veïns, 


de les companyes, dels familiars... 

A dia d'avui continua havent una 
persona presa a causa de la revolta de 
Sants; l'Ivan portarà més d'un mes, 
quan surti aquesta Burxa, empre¬ 
sonat sense ni tan sols haver sigut 
jutjat. Li demanen 10.000 euros de 

Des del CSA 

Can Vies s’ha obert 

un Verkami per tal 

de finançar tant 

) 

la reconstrucció 
com el suport 
a les detingudes. 

fiança a una persona sense capacitat 
econòmica per afrontar el procés de 
comprar-li a l'Estat la pròpia llibertat. 


Davant d'això, des de la comissió an- 
tirepressiva de l'Assemblea de Barri 
i Rereguarda es treballa per rebaixar 
aquesta suma de diners per tal de 
poder pagar-la. 

En un altre ordre de coses fa uns 
dies celebràvem la sortida de presó 
d'en Sergi, casteller de Barcelona, des¬ 
prés de passar-se 23 dies en presó pre¬ 
ventiva. En ambdós casos s'ha de dir 
que la jutgessa que va portar a presó 
aquests dos joves és una feixista, no 
entenent aquest concepte com a un 
simple insult, sinó com una definició 
política que s'explicita en el seu cur¬ 
rículum en quant a la repressió als 
moviments socials. 

La resta de processos judicials 
oberts arrel de l'efecte Can Vies se¬ 
guiran el seu camí, i esperem no¬ 
tícies al respecte quan comencin 
a arribar les dates de judici i les 
peticions fiscals. De moment una 
part dels processos els estan por¬ 


tant Rereguarda en Moviment (que 
disposa d'un compte obert per fer 
aportacions), Alerta Solidària amb 
els detinguts que pertanyen o són 
propers a l'Esquerra Independen¬ 
tista, i Acció Llibertària de Sants 
amb dos detinguts. Cal recordar 
que des del CSA Can Vies s'ha obert 
un Verkami per tal de finançar tant 
la reconstrucció com el suport a les 
detingudes. 

17 de juny agents 
de paisà van detenir 
a un veí del barri, 
company d'Acció 
Llibertària i de la CNT. 


En aquest context cal recor¬ 
dar també que dimarts 17 de juny 
agents de paisà van detenir a un 


veí del barri, company d'Acció Lli¬ 
bertària i de la CNT, conjuntament 
amb un altre company de la ciutat 
de Badalona, acusats pels fets de la 
manifestació anticapitalista de l'i 
de maig. Una manifestació de 200 
persones que va recórrer el barri 
sota la intensa pluja per tal de de¬ 
manar-ne la llibertat. En aquests 
moments aquest procés judicial 
s'acaba d'arxivar. 

Només els que són còmplices de 
l'espoli de l'Estat i del Capital en les 
nostres vides —o els que tenen tanta 
por que no poden assumir la gran 
tasca que suposa aspirar al procés 
revolucionari— poden emetre con¬ 
demnes a la violència dels qui es de¬ 
fensen dels atacs i la misèria que dia 
a dia veiem créixer al nostre voltant. 
Desnonaments, acomiadaments, re¬ 
tallades en educació i salut. Si no ara, 
quan? Tot el suport cap a les detingu¬ 
des per lluitar. 


Tens un negoci 
o ets una associació de Sants? 

Anuncia’t 
a La Burxal 

★ 

Demana informació sobre 
les nostres tarifes a 
laburxa@gmail.com 


ParLeiVj pep fer 

Cerveses, torrades, 
begudes de la terra 
i la millor música 
de sempre en el teu 
bar del barri 

C/ Vallespir, 18 
Sants (PP.CC) 



- carrer Vallespir, 23 - Sants - 

Publicacions autogestionades 
pez la dissidència sexual 


El 27 de juny va tenir lloc 
la jornada “Publicacions, 
autogestió i dissidència 
sexual” a Can Batlló, or¬ 
ganitzada per La Fondona 
(el fons de documentació 
feminista, LGTBI i Oueer 
ubicat a Can Batlló), Trans- 
feminismos i activistes 
feministes independents 
en motiu del Dia Interna¬ 
cional de l'Alliberament 
LGTBI. 


OPINIÓ 


Redacció, Sants 


D urant la jornada, més de 
300 persones van omplir 
l'auditori de Can Batlló, 
que estava a rebentar. Les 
organitzadores van voler posar de 
relleu la importància dels fanzines 
i altres publicacions autogestiona¬ 
des per ser un mitjà d'expressió per¬ 
sonal i suposar una ruptura entre 
la divisió publico-privada, un canal 
per donar sortida a la creativitat i 
fomentar la cultura de “fes-t'ho tu 
mateixa”. Al cap i a la fi, un focus 
de resistència cultural i política que 
trenca amb les dinàmiques institu¬ 
cionalitzades i economicistes del ca¬ 
pitalisme. 


Durant la tarda es va presentar la 
revista Eskàndalo Púbico - Artilleria 
para trasnochadxs (transfeminisme 
queer des de Granada), les històries 
de I visqueren felices (relats de les¬ 
bianes, raretes i desviades amb final 
feliç), Bulbasaur (fanzine feminis¬ 
ta), Històries mai contades (fanzine 
per un 23 d'abril transfeminista), 
Mandràgora (publicació feminis¬ 
ta antipsiquiàtrica), Chavalas Zine 
(exposició de fanzines de dones de 
Saragossa) i L'abordatge (fanzine 
del Brot Bord). També es va poder 
gaudir del Gili-Hop transfeminista 
de Boca de Baba, l'espectacle “En las 
fiestas queer” de Z&Co i la música 
de In-DeCiSioN. 


Fent repàs a la història dels fan¬ 
zines relacionats amb el feminisme 
i la dissidència sexual, un referent 
imprescindible és el Riot Grrrl, un 
moviment underground i feminista 
que va sorgir a principis dels 90 a 
Estats Units, creant una resistència 
cultural en la que s'incorporaren ac¬ 
tivitats subversives diàries com la 
creació d'art, pel·lícules, publicaci¬ 
ons i música com a part d'aquest ac¬ 
tivisme feminista i d'alliberament 
sexual. En totes aquestes expressi¬ 
ons artístiques es parla en primera 
persona sobre l'experiència de créi¬ 
xer en el context de la societat pa¬ 
triarcal, l'heteronorma, la sexualitat, 


l'autogestió, etc. 

Les publicacions que es van pre¬ 
sentar a Can Batlló segueixen 
aquest llegat i ho fan de forma diver¬ 
sa, tractant qüestions com el trans¬ 
feminisme i la teoria i moviment 
queer, el lesbianisme, la dissidència 
sexual, la subversió a les tradicions 
heteropatriarcals, etc. Recollint les 
paraules de les organitzadores: “Res¬ 
catar la diversitat geogràfica i polí¬ 
tica, donar cabuda a la polifonia de 
veus i estratègies”. 


Donar veu a 
la memòria 


Sandza Gonzalez Baena i Marta 
Gonzalez Prieta, Sants 


S om unes alumnes de pri¬ 
mer d'ESO de l·Institut Lluís 
Vives. Abans de començar 
a fer Tassignatura optativa 
de teatre a l'institut, una de nosal¬ 
tres, la Marta, ja n'havia fet ante¬ 
riorment tres anys al Centre Catò¬ 
lic de Sants. La Sandra, en canvi, no 
n’havia fet mai i li feia molta il·lusió 
viure aquesta nova experiència; així 
que va canviar la matèria optativa 
que li havien assignat per la de tea¬ 
tre de la memòria històrica. 

El primer dia estàvem nervioses, 
però alhora entusiasmades perquè 
era una nova vivència. 

Quan ens van explicar que havíem 
d'aprendre de memòria els papers 
dels personatges del guió que ens 
havien atorgat vam creure que seria 
molt difícil fer aquesta tasca i per 
això ens ho vam preparar molt, tot i 
que no vam obtenir tots els personat¬ 
ges que desitjàvem representar. 

A mesura que va anar passant el 
temps, cada vegada ens posàvem 
més a la pell dels personatges que 
interpretàvem, i ens fèiem consci¬ 
ents de les injustícies (nazisme) que 
hi havia en aquella època. 


Quan faltava menys d'una set¬ 
mana per començar la representa¬ 
ció estàvem insegures perquè pen¬ 
sàvem que ens col·lapsaríem i que 
faríem el ridícul davant del públic. 
Vam fer assajos extres i vam estudi¬ 
ar més a casa perquè al públic els hi 
arribés satisfactòriament el missat¬ 
ge que volíem transmetre; és a dir, 
que no es torni a cometre l'error que 
ha quedat reflectit al llarg de la his¬ 
tòria. 

Durant el darrer assaig, el dia 
abans de fer l'actuació, l'Elisenda 
Cartanà, la nostra professora de te¬ 
atre, ens va recomanar que abans 
d'anar a dormir féssim una recopi¬ 
lació de tot el guió (frases que ha¬ 
víem de dir, moviments, posicions, 
atretzo, acotacions...) perquè se'ns 
quedés gravat a la ment i ens ajudés 
a relaxar-nos i a sentir-nos més se¬ 
gures de nosaltres mateixes. 

El dia que anàvem a representar 
“Aquí no hi ha papallones: Sobreviu¬ 
re a Terezín” (18 de juny) tot donant 
veu a la memòria, estàvem molt 
nervioses, ja que venien els nostres 
familiars —en especial els cosins de 
la Sandra: Lucia i Rubén, perquè en 
qualsevol moment que els mirava, 
tot i que estiguessin representant 
tristesa, li feien riure i per tant no 
els va mirar—. 

A les quatre de la tarda, vam anar 
a fer un “passe” —assaig sense el 
vestuari assignat i amb l'atretzo 
imprescindible, tant sols repassant 
el guió—. 

Vam tenir una hora aproximada¬ 
ment de descans, en què vam anar 
a berenar i a fer una passejada tot 
parlant amb els amics i amigues. 


A dos quarts de set, vam tornar a 
les grades, el lloc on anàvem a actu¬ 
ar, ens vam preparar, vestint-nos de 
jueves i maquillant-nos —tant sols 
la Marta perquè la Sandra conside¬ 
rava que era innecessari i a més la 
seva mare no li autoritzava. A di¬ 
ferència d'ella, la Marta si que es 
va maquillar perquè els seus pares 
ho van veure adient i imprescindi¬ 
ble—. 

Quan faltaven uns segons per 
sortir a escena, estàvem impacients 
i emocionades per començar. 

A l'inici de l'obra sentíem una 
mica de vergonya i inseguretat, 
però amb el pas dels minuts ens 
vam anar adaptant a les mirades 
intimidants dels espectadors. En 
un moment determinat de l'actu¬ 
ació (a l'escena 4, dels jueus ma¬ 
lalts), la Rocío, la tieta de la Sandra, 
va demostrar que havia rebut el 
missatge gràcies a l'expressió dels 
actors i actrius i això li va donar 
ànims a la Sandra. 

A l'última escena ho vam donar 
tot al públic, perquè segons els 
nostres professors —Joan Sanromà 
i Elisenda Cartanà— el que més es 
recorda en una obra de teatre són 
els primers i els últims minuts. 

Quan vam finalitzar la represen¬ 
tació, els espectadors no van parar 
d'aplaudir entusiasmadament, in¬ 
dici que els havia agradat molt, per 
tant ens vam sentir satisfetes per 
la feina transcorreguda en aquest 
quadrimestre. 

Seguidament, vam fer un “pica-pi- 
ca” o aperitiu pels actors, actrius i 
els tècnics que havien col·laborat en 
aquest esdeveniment. 


El divendres 20 de juny, vam re¬ 
presentar novament amb la matei¬ 
xa energia amb la que vam fer la 
obra anterior, però el públic eren els 
alumnes de ír i 4t de l'institut, i això 
va influir en la interpretació. Aquest 
mateix dia, els professors ens van 


comunicar que teníem l'oportunitat 
de fer 3 “volus” (és a dir representar 
l'obra en diversos teatres). 

En definitiva, vam gaudir tot 
aquest temps fent teatre i tenim ga¬ 
nes de tornar-ne a fer l'any que ve! 




wióstUtc 

Cooperativa Autogestionària 
COMUNICACIÓ GRÀFICA 

St sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA 8c INTERVENCIÓ 

La memòria de l’ahir, les propostes pel demà... 


www.laciutatinvisible.coop 

c/RIEGO 35 baixos 08014 (bcn) 93 298 99 4? 



(Putjçineí·íis 


Menú migdia 12€ 

Menú pizza 8,50€ 

Servei a domicili 

Carrer de Salou, 23. 080014 
Tel. 936112485 - 616807668 

Horari: de 13.30 a 16 hores i de 20.30 a 24 hores 
Dilluns tancat 

www.restauranteputxinellis.com 



EL TEU DENTISTA 
DEL BARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 

Tel. 93.332.04.19 

mail: msolanasdentist@infomed.es 

Contra la ciutat 
photoshopejada 


Observatori Metropolità de Barcelona 


1 a ciutat és un espai en disputa 
i avui tornem a visualitzar-ho 
clarament. Però no n'hi ha prou 
dir que Barcelona està esdevenint 
una forma del desplegament neo- 
liberal dins del capitalisme finan¬ 
cer globalitzat. És necessari conèi¬ 
xer la forma com es justifica, les 
estratègies que impulsa i els me- 
canismes-actors que s'instal·len per desenvolupar-les. 

Una de les estratègies més importants és el pas de 
model a marca. No és nou que Barcelona aparegui com 
a “model'', referència a estendre, vendre i aprofundir, 
però des de fa un temps ja es parla sense complexes 
de marca Barcelona. Com si la ciutat s'hagués esfumat 
amb les seves complexitats i conflictes darrere d'una 
abstracció despolititzada; el que realment importa és 
aprofitar aquesta bona imatge de venta. 

La forta incorporació de polítiques inspirades en l'ad- 
ministració d'una imatge introdueix maneres de fer 
que poc tenen a veure amb la generació de benestar i 
d'impactes positius en l'heterogeneïtat de situacions 
d'una majoria de sectors cada vegada més desfavorits. 
Si l'objectiu és “promocionar” la ciutat, la política públi¬ 
ca i la política urbana com a eina de transformació so¬ 
cial deixen de ser importants i el protagonisme queda 
en el màrketing, que tenyeix d'aparent buit ideològic 
les estratègies de la ciutat. Si el que es cuida és la imat¬ 
ge no sorprèn que els projectes treguin llustre sobre 
allò brillant i es maquillin per mostrar una ciutat boni¬ 
ca, confortable, sense fissures. En definitiva, una ciutat 
“phot oshopej ada''. 

Les ciutats són espais de producció i de consum i, en 
aquest sentit, són productes econòmics, però no no¬ 
més són això. També són espais d'organització social, 

L'obsessió per 

la internacionalització, 

per atraure allò global en format 

d'empreses, consumidors, grans 

esdeveniments o habitants high 

class es tradueix en profunda 

exclusió. 

de conflicte, de vida quotidiana, de cures, de memòria i 
d'afectivitat. Quan s'anuncia frívolament que es tracta 
d'un lloc “atractiu, creatiu i innovador'', es fan invisi¬ 
bles les històries i les lluites que la van fer i la fan possi¬ 
ble, així com el relat de la crisi actual. 

En aquest marc, cobra sentit la conformació i influ¬ 
ència del lobby Barcelona Global (BG), on s'associen les 


principals empreses de Barcelona i Catalunya per in¬ 
fluir en l'agenda econòmica local. BG és una de les “en¬ 
titats” encarregades de “protegir” el bon ús de la marca. 
Pren la forma d'altres lobbies com Partners from New 
York, London First, Porvenir Suïsse, i no accepta estatu- 
tàriament fons públics. Per això, ja està el seu partner 
municipal, Barcelona Growth, una agència de titulari- 
tat público-privada on participen gran part dels associ¬ 
ats de Barcelona Global. 

L'objectiu de Barcelona Growth és fer complir les 
mesures elaborades en el programa de l'Ajunta¬ 
ment “Barcelona creixement” que, a la pràctica, 
bàsicament promou la fiscalitat zero per les empreses 

El programa de l'Ajuntament 
“Barcelona creixement" promou 
la fiscalitat zero per les empreses 
internacionals que s'instal·lin 
a Barcelona. 

internacionals que s'instal·linaBarcelona.Hihaaltres 
organismes que també comparteixen els objectius de 
promoció des de diversos formats i esferes: Agència 
de Promoció Econòmica de La Generalitat, Cambra 
de Comerç, Turisme de Barcelona, Fira de Barcelona, 
Gremi d>Hotelers. Les seves accions van des de les 
Economic Missions (com, per exemple, els viatges de 
Mas per Israel i la índia), les Fires Internacionals i la 
multiplicació dels esdeveniments, fins a la creació de 
campanyes com u Barcelona Inspires ”. En aquest marc 
guanyen influència els grups d'experts de les esco¬ 
les de negocis com ESADE i IESE, centres que sovint 
tenen un discurs anti-financiació d'allò públic, però 
que no es neguen a rebre fons i on van estudiar molts 
dels alts càrrecs de CIU. 

La pregunta és: qui guanya i qui perd amb aquest 
model? L'obsessió per la internacionalització, per 
atraure allò global en format d'empreses, consumi¬ 
dors grans esdeveniments o habitants high class es 
tradueix en profunda exclusió. Toca aleshores mostrar 
aquests discursos com el que són: afavoriment de la 
posició de les elits metropolitanes en el mercat global 
en detriment de tota la població, i lluitar contra ells. 


Més informació: stupidcity.net 







Imatges del Mobile World Congress. 


ALBERT GARCIA 

Marca 

Sants-Montjuïc 


El Pla de Turisme 
de Sants-Montjuïc 


Autora: Gemma Parera 


E l model Marca Barcelona té també la seva 
expressió als nostres barris, reforçat per 
l'estratègia de descentralització del turis¬ 
me als barris, per què aposta el Pla d'Ac¬ 
tuació Municipal 2012-2015 de l'Ajunta¬ 
ment de Barcelona i que ha donat lloc als Plans de 
Turisme de Districte (veure article “El Pla de Turisme de 
Sants-Montjuïc''). 

Tal com reconeix el propi Ajuntament, en una Mesu¬ 
ra de Govern de desembre de 2013, el model “ha arribat 
a donar símptomes de fatiga en diversos llocs de la ciu¬ 
tat''. Ara que Ciutat Vella ja està pràcticament devas¬ 
tada, li toca, doncs, el torn a altres barris històrics com 
són Poble Sec o Sants, i també zones determinades de 
barris com el Clot, Sant Andreu o Poble Nou, on es bus¬ 
quen estratègies d'atracció dels visitants. 

De fet, ja fa anys que Sants-Montjuïc ha estat objecte 
d'importants inversions en equipaments orientats a la 
Barcelona dels grans eixos comercials i el turisme, com 
l'estació del TAV, Les Arenes, Montjuïc o la Fira Barce¬ 
lona, deixant de banda les necessitats i demandes ve¬ 
ïnals, com el soterrament de les vies o l'acondiciona- 
ment de les places properes a l'estació. 

El filó del turisme de negocis 

Un dels reclams turístics pels quals aposta l'Ajunta¬ 
ment de Barcelona, davant un model de turisme mas- 
sificat que va perdent atractiu, són els Congressos i 
esdeveniments, el turisme de negocis i la Barcelona 
tecnològica. Els nostres barris ho viuen de ben a prop, 
situats entre la Fira Barcelona de Montjuïc i la de Gran 
Via, dos dels recintes firals més grans de la ciutat i 
d'Europa. 

Darrere la imatge de turisme de qualitat o smart city, 
el que trobem és un model que afavoreix grans inversi¬ 
ons i empreses. Moltes d'aquestes fires i convencions, 
com el Mobile Word Congress o la Barcelona Meeting 
Point, un saló dedicat a la immobiliària, que es fan 
anualment a la Fira Barcelona, promouen la inversió 
de capitals estrangers a la ciutat, a través de la reduc¬ 
ció d'impostos i barreres. D'aquests esdeveniments 
se'n beneficien els sectors turístics de l'hosteleria i la 
restauració de luxe —amb treballadors en situacions 
laborals generalment temporals i precàries— a més 
del sector de l'espectacle i treball sexual, i molt poc les 
petites i mitjanes empreses de la ciutat i el comerç de 
proximitat. I és que darrere l'organització d'aquests 
esdeveniments que pretenen desenvolupar la “Marca 
Barcelona'' al món es troba la plataforma empresarial 
“Barcelona Global”, el lobby que va pactar amb l'Ajun¬ 
tament l'estratègia “Barcelona Creixement” (veure ar¬ 
ticle “Contra la ciutat photoshopeada”). 

Privatització del patrimoni 

Un dels punts més explotats pel turisme al Districte és 
el Castell de Montjuïc que, amb la recent privatització, 


ha passat de ser un espai patrimoni històric de la ciu¬ 
tat a un negoci enfocat, també, al turisme. Així, des del 
3 de març, cal pagar una entrada de 5 € per poder-hi 
accedir. 

La gestió s'ha encarregat a l'empresa Magma Cul¬ 
tura, que cobrarà 1,8 milions d'euros, mentre l'Ajunta¬ 
ment es quedarà els diners de les entrades. Cal recordar 
que el director i gerent de Magma Cultura són Francesc 
i Artur Duart, germans de Brauli Duart, president de 
la Corporació Catalana de Mitjans Audiovisuals, i que 
el juny de 2013 també els van adjudicar l'Oficina 1714, 
amb una subvenció de 930.000c. 

De cara al turisme, d’esquena a les persones 

Sants- Montjuïc és un dels districtes on, després de 
Ciutat Vella i l'Eixample, més han crescut els aparta¬ 
ments turístics en els darrers anys, que arriben a 709 
els que tenen llicència. Les llicències estan ara atura¬ 
des a Hostafrancs i Poble-Sec, juntament amb els altres 
barris on han tingut un alt creixement, en el marc de 
la suspensió temporal de noves llicències per a pisos 
d'ús turístic, que pretén més regular i controlar el sec¬ 
tor que no frenar la seva expansió. 

A Sants-Montjuïc hi ha, a més, 40 establiments hote¬ 
lers amb 6.610 places: 19 hotels (la majoria de 4 estre¬ 
lles), 2 hotels-apartament i 19 pensions. És el Districte 
amb més establiments després de Ciutat Vella, l'Eixam- 
ple i Sarrià Sant Gervasi. 

Mentre s'expandeix la bombolla hotelera i el ne¬ 
goci marca Barcelona creixen els desnonaments, les 
demandes als bancs d'aliments, es dispara la pobresa 
energètica, creix la precarietat laboral, les persones 
sense sostre i les desigualtats socials. Els barris que 
conformen el Districte de Sants-Montjuïc es situen 
per sota de la renta mitjana de Barcelona en un con¬ 
text en què s'empobreixen la majoria dels barris, i 
augmenta la diferència de rentes, un indicador del 
creixement de les desigualtats socials a la ciutat. Ai¬ 
xí, segons les darreres dades publicades per l'Ajun¬ 
tament, referents a l'any 2012, si la renta mitjana es 
situa en un valor de 100, el barri de Sants es troba en 
85; Badal en 74, La Bordeta i Hostafrancs en 72. Els que 
queden més a baix són la Marina del Prat Vermell 
(45,9), la Marina de Port i la Font de la Guatlla, amb 
67,4 i 69,7 respectivament. Tot això en un context on 
la meitat de les llars de la ciutat tenen dificultats per 
arribar a final de mes, i un 18% es troben en risc de 
pobresa, segons la darrera Enquesta de Condicions de 
Vida i Hàbits de la Població. 

Sants és també part d'aquesta ciutat marca que vol 
negar els espais de vida comunitària autogestionada, 
com evidencia l'intent de desallotjament del CSA Can 
Vies. Però, com hem viscut aquests dies amb l'efecte 
Can Vies i el procés de reconstrucció, la ciutat comuna, 
o el barri comú, es defensa per sobre dels interessos de 
la marca i construeix alternatives i una xarxa de su¬ 
ports on la comunitat i la cooperació social és més im¬ 
portant que els interessos econòmics de grans lobbies 
empresarials i turístics, i de la Barcelona aparador. 


Marta Sànchez Natera, 

veïna de Sants i Gestora del Patri¬ 
moni 

@nenagamba 


Barcelona, en les últimes dècades, 
ha vist com el turisme s'incremen¬ 
tava de la mateixa manera que ho 
feia la crítica i el descontentament 
dels veïns dels barris involucrats, 
zones amb una alta activitat turís¬ 
tica que no ha fet més que conges- 
tionar espais urbans i monuments 
de la ciutat. En aquest context, i per 
tal de desenvolupar una alternati¬ 
va de millora, l'Ajuntament de Bar¬ 
celona ha proposat, dins el marc del 
Pla d'Actuació 2012-2015, impulsar 
nous atractors urbans que generin 
centralitat a tots els districtes per 
distribuir el turisme a tota la ciutat. 

Paral·lelament, el programa Bar¬ 
celona Creixement també ha pre¬ 
sentat una sèrie de mesures relaci¬ 
onades amb el turisme com a font 
potencial d'increment econòmic. 
Les seves línies d'actuació reforcen 
l'interès per crear i implementar els 
anomenats Plans Turístics de Dis¬ 
tricte. Un nou mecanisme de gestió 
que promet ser la solució per millo¬ 
rar la pròpia activitat turística i de 
tot el que esdevé al seu voltant. 

Ara ja fa un any que el Districte 
de Sants-Montjuïc participa de for¬ 
ma activa en les fases d'elaboració 
del projecte. La Direcció de turisme 
i esdeveniments de l'Ajuntament 
de Barcelona va contractar a l'em¬ 
presa Als (Advanced lisure Servi¬ 
ces) pel desenvolupament d'aquest 
pla. Durant el procés, prop de 20 
entitats van aportar punts de vista 
sobre la projecció del districte cap a 
l'exterior. 


El contingut del Pla de Turisme 
reflexa la pretensió de donar a 
conèixer els quatre eixos bàsics: la 
cultura, el patrimoni, l'esport i el 
comerç mitjançant diferents me¬ 
canismes de difusió, senyalització 
i itineraris. Una sèrie de mesures i 
criteris que han permès predisse- 
nyar un primer mapa d'elements 
d'interès turístic a tot el districte. 
Un document gràfic que, poc sor¬ 
prenentment, posa més èmfasi 
als equipaments esportius, eixos 
comercials, entitats museístiques 
i monuments ubicats a Plaça Es¬ 
panya i el Parc de Montjuïc. 

Des del febrer de 2014, diferents 
entitats i associacions estan treba¬ 
llant, conjuntament amb la Con¬ 
sellera de comerç del Districte, en 
la concreció del Pla de Turisme de 
Sants-Montjuïc. Cada acció propo¬ 
sada dins d'aquest marc es treba¬ 
lla de forma transversal entre els 
quatre eixos bàsics. Les entitats 
que hi participen poden aportar, 
proposar i esmenar cadascuna 
de les accions segons els criteris 
professionals. 

El resultat final d'aquest pro¬ 
cés quedarà recollit en un docu¬ 
ment resum que, en paraules de 
la Consellera de Comerç, “serà 
un document no vinculant”. Dins 
d'un suposat context participatiu, 
quina serà la nostra garantia vers 
aquest projecte? La informació 
donada en comptagotes i la fal¬ 
ta d'equitat en la representació 
de les entitats són taques negres 
que provoquen desconfiança de 
la gestió del Pla, així com de la 
veritable participació que tenim 
els veïns dins d'aquest projecte. El 
ciutadà no ha de conviure amb el 
turisme, ha de poder formar part 
de la seva gestió. 

El veïnat de Poble Sec 
s'uneix contxa 
el Pla Paral·lel 


Mentre el districte de Sants-Montjuïc desallotja i enderroca un centre so¬ 
cial autogestionat com Can Vies, comencen les obres del que serà el nou 
eix gastronòmic, turístic i cultural al barri veí, el Poble Sec. Les obres a 
l'avinguda del Paral·lel ja han començat, però la desconfiança i el rebuig 
de gran part del veïnat vehiculat a través de la Plataforma Autrem el Pla 
Paral·lel critica i posa en dubte el model de ciutat de la marca Barcelona. 

L'any 2009, amb l'alcaldia en mans del partit socialista, es presen¬ 
tava un pla de reforma urbanística de l'avinguda del Paral·lel sota un 
conveni signat per l'Ajuntament de Barcelona i la Fundació El Molino. 
El pla preveia “netejar” i “modernitzar” el carrer i convertir-lo en un 
eix turístic, que descongestionaria el centre de Barcelona i les Ram¬ 
bles. Anys més tard, i amb l'arribada a l'Ajuntament de Xavier Trias, el 
pla Paral·lel torna a emergir i comença a agafar forma. 

Del “Broadway barceloní”, com se l'havia batejat en els seus inicis, 
al “Paral·lel de les persones”, nom amb el que Trias i Jordi Martí, regi¬ 
dor del districte de Sants-Montjuïc, han iniciat la campanya de cara 
al veïnat. El projecte, pressupostat en 9,5 milions d'euros preveu com 


I és que abans que comenci la reforma, el Poble Sec ja està notant 
les conseqüències de la revitalització, no només del Paral·lel, sinó de 
tot el barri. Aquesta operació d'imatge i de posar de moda el barri està 
fent que els lloguers de locals i habitatges no disminueixi, i en alguns 
casos fins i tot pugi. A més, la proliferació de pisos turístics suposa pro¬ 
blemes de convivència pel veïnat, que veu com l'ocupació turística i 
hotelera va creixent dia a dia al barri. Al Poble Sec, segons dades del 
Departament d’Ocupació i Empresa de la Generalitat de Catalunya, 
hi ha 345 pisos registrats com a turístics, sense tenir en compte els il- 
legals. Existeixen també blocs d’edificis sencers que pertanyen a una 
mateixa empresa immobiliària o propietari i que es destinen només 
al turisme. 

El veïnat s'uneix en plataforma 

La participació del gruix del teixit veïnal de Poble Sec i Sant Antoni 
en les jornades per debatre sobre el Pla Paral·lel van donar lloc a la 
creació de la Plataforma Aturem el Pla Paral·lel. Entre altres, defensen 



a punts clau la creació de sis places a la zona de Sant Antoni, la resi- 
tuació del carril bici al centre de l'avinguda i la incorporació d'un nou 
sistema d'il·luminació. 

Elements polèmics 

Els elements polèmics relacionats amb les reformes urbanístiques, com 
ara la inexistència de mobiliari urbà en els 4.200 metres quadrats nous 
d'espai públic, la priorització de l'ocupació de terrasses de bars i restau¬ 
rants o la despesa del 30% del pressupost en l'enllumenat, se li suma una 
anàlisi escèptica de les conseqüències que pot tenir una transformació 
com aquesta en un barri de classe treballadora com ho és el Poble Sec. 


l'aturada del projecte urbanístic i la posada en marxa d'un procés de 
de participació veïnal, el replantejament de les noves placetes, la re- 
formulació de la inversió econòmica de la il·luminació pressupostada 
en 2,8 milions d'euros i la necessitat d'un pla d'usos que afavoreixi 
l'economia social i eviti la massifïcació. Mentrestant, s'exigeix la mo¬ 
ratòria en les llicències d'hotels, pisos turístics i terrasses a les àrees 
en conflicte. Unes àrees que s'han traçat al MapaSec, un material ela¬ 
borat per la comissió Repensar Poble Sec de l'Assemblea de barri, que 
posa de relleu els punts calents i conflictius del barri relacionats amb 
la pressió turística i la gentrifïcació. 

RACÓ HISTÒRIC 

Sants, texxitoxi lliuxe pex especulax (2 a paxt) 


Agus Giralt, Baxcelona 

La política del desarrollismo, impulsada per 
l'alcalde Porcioles va deixar, arreu de Barce¬ 
lona, centenars de nyaps i Sants tampoc se'n 
va escapar. El pla que l'ajuntament va aprovar 
l'any 1963 afectava el nostre barri de ple amb 
obres com l'obertura de l'avinguda de Ma¬ 
drid, la plaça Cerdà, la Riera Blanca, la plaça 
Salvador Anglada (actual plaça de Sants) i els 
jardins de la plaça del Centre. 

Però si una d'aquestes obres va marcar 
definitivament el barri va ser la construcció 
del Cinturó. Per entendre aquesta obra cal 
que tornem molts anys endarrere, quan es 
va aprovar el pla d'Eixample. El projecte de 
Cerdà tenia un defecte; no solucionava bé 
les comunicacions entre els antics pobles. 
Per aquest motiu, l'any 1901 l'ajuntament va 


convocar un concurs per al “Plan de Enlaces 
de Barcelona y Municipios Circunvecinos''. 
L'arquitecte occità, Léon Jaussely, en va ser el 
guanyador. Jaussely va pensar un sistema de 
vies de circumval·lació que no es van arribar a 
realitzar, però que van influir en tots els plans 
posteriors, com és el cas de la Ronda del Mig. 

Aquest projecte de principis del segle XX 
es va materialitzar als anys setanta. Però les 
avingudes monumentals de Jaussely es van re¬ 
convertir en una autopista metropolitana. Una 
ferida que des de la Zona Franca cap a Les Corts 
es va obrir aixecant un mur entre barris i de- 
stramant la xarxa urbana. 

La ronda es va obrir pas pel mig de Sants 
sense respectar ni veïnat ni patrimoni. Una 
de les places que va desaparèixer, la plaça de 
Víctor Balaguer, era l'espai on hi havia hagut 


l'antic ajuntament de Sants. A Badal el car¬ 
rer s'eixamplava passant de 30 a 50 metres 
d'amplada, afectant 800 habitatges. 

Una prova factible de com funcionaven les 
coses en època de Porcioles la trobareu mirant 
en un mapa actual la Ronda del Mig. Aques¬ 
ta segueix un traçat recte per Sants i per Les 
Corts però quan la Gran Via de Carles III es 
converteix en la Ronda del General Mitre la 
via fa un gir absurd. Un gir per esquivar la 
Clínica Corachan. A Sants la via podia esquar¬ 
terar un barri però per sobre de la Diagonal 
aquesta s'havia d'adaptar. 

La lluita del veïnat per salvar els habitatges 
es va concretar amb la creació de l'associació 
de Veïns de Badal, Brasil i la Bordeta, que acon¬ 
seguiria salvar el tram entre Pavia i la Carrete¬ 
ra de Sants i que als anys noranta seguiria llu¬ 


itant fins aconseguir la cobertura del Cinturó. 

L'any 1983, Maragall concedia la medalla 
d'or de la ciutat a Porcioles. Una decisió in¬ 
comprensible si pensem que aquest alcalde 
va esguerrar Barcelona, però no hem d'oblidar 
que durant l'etapa Porcioles Maragall ja era alt 
funcionari de l'aiuntament. 



Cel·lebració pel manteniment dels habitatges de Badal,, 1973. 


FOGONS DE TEMPORADA 

Reivindiquem-nos 


BURXANT ELS BYTES 

Ouèésuna 

adxecalP? 

9 

Bernat Costa, Sevilla 


Recentment s'ha fet públic que la 
Policia Nacional ha demanat a un 
jutjat que identifiqui la adreça IP 
des d'on unes feministes sevilla¬ 
nes van pujar un vídeo a internet 
on feien un comunicat humorístic 
anomenant-se “Celula Armada de 
Putas Histéricas''. El to d'humor 
es veia a la pancarta on es podia 
llegir “Machirulos, irse al carajo- 
ak''. A part de l'absurd de la petició 
policial, cal analitzar que és una 
adreça IP i en què ens implica. 
L'adreça IP són 4 números de 3 dí¬ 
gits (192.168.122.231, per exemple) 
que identifiquen tot ordinador o 
mòbil connectat a Internet. És la 
“matrícula" amb què naveguem 
per internet. Quan entrem en una 
web el propietari de la web pot sa¬ 
ber la nostra adreça IP i molts la 
guarden. Així, sota mandat polici¬ 
al la Policia la pot obtenir. I que pot 
fer la policia amb aquesta adreça 
IP? Doncs molt fàcil: les empre¬ 
ses de telecomunicacions (Movis- 
tar, Vodafone...) tenen l'obligació 
d'identificar tota adreça IP amb 
una adreça real i el seu titular. 

Pot ser que alguns no vegin cap 
problema amb això, però és una 
greu violació de la intimitat de les 
ciutadanes, igual o més perillosa 
que les càmeres de vigilància al 
carrer o les identificacions arbitrà¬ 
ries de la policia. És el Gran Germà 
d'Orwell. 


Núxia May, Masnou 


C om es pot retre homenat¬ 
ge a la lluita que defensa la 
informació lliure i la comu¬ 
nicació transparent? Afe¬ 
gint-nos a la reivindicació d'aquell 
que resta més incomunicat (per di¬ 
mensió) o bé que ha quedat relegat 
per les masses que “sense voler" han 
provocat la seva, quasi, desaparició. 
I com que la gastronomia és el meu 
tema i justament fa uns dies que 
he tingut la sort de trepitjar les ter¬ 
res que han originat aquesta petita 
cultura gastronòmica de què us vull 
parlar, ens endinsarem a Formen¬ 
tera, una de les illes que conformen 
les Pitiüses. Si cerquem enrere, cal 
saber que la illa no va ser habitada 
pels nostres avantpassats prehistò¬ 
rics fins ben entrada l'etapa neolí¬ 
tica, poc mil·lennis abans de l'any 
o. Més sorprenent encara és el que 
diuen respecte a altres mamífers, a 
la illa només hi habitaven peixos 
(a les costes), amfibis, rèptils i aus. 
Els mamífers eren escadussers, per 
no dir inexistents i per tant els pri¬ 
mers habitants basaven la seva ali¬ 
mentació en fonts proteiques que 
no fossin provinents de mamífers. 
Començant pels romans, la illa va 
ser utilitzada per a cultivar cereals 
(sobretot blat i ordi); de fet, diuen 
que un dels possibles orígens del 
seu nom prové del mot frumentari 
que en llatí volia dir "bladera" o "illa 
de blat". Són altres els cultius que 
la caracteritzen però: la figuera, la 
vinya (avui en fase de recuperació), 


les oliveres i els garrofers (avui en 
recessió), les herbes aromàtiques, 
etc. I mencionar també les ovelles 
i cabres, que busquen aixopluc del 
sol sota les branques dels benvol¬ 
guts arbres citats anteriorment, 
sobretot sota les impressionants i 
solitàries figueres. Antigament eren 
la llet d'aquests animals les que pro¬ 
duïen uns excel·lents formatges ar¬ 
tesans, tendres i frescos sobretot, i 
que encara es troben avui (amb llet 
de cabres i ovelles formenterenques, 
però elaborats a Eivissa) en molts 
restaurants de la illa i donant textu¬ 
ra i gust al mai perdut flaó. Si no el 
coneixeu, el podeu trobar al restau¬ 
rant Terra d'Escudella, on de tant en 
tant el cuinen. És una de les poques 
postres, ja coneguda i cuinada en 
període medieval, que porta herbes 
fresques entre els seus ingredients; 
el gust de la menta combinada amb 
un formatge tendre o fresc de cabra 
o ovella (avui també de vaca) el ca¬ 
racteritza i el fan únic. Una altre ela¬ 
boració que mereix aplaudiments 
és l'amanida pagesa, una germana, 
o cosina, del pa amb tomàquet, del 
gaspatxo o del salmorejo, altres ela¬ 
boracions d'aprofitament del pa sec 
i verdures d'estiu. Una amanida feta 
amb bescuit sec, que vindria a ser 
un pa cuinat amb llet i ous que era 
tradicionalment cuit dues vegades, i 
que un cop sec es barreja amb tomà¬ 
quet, pebrot roig i verd, ceba i peix 
sec. El peix sec és una de les altres 
especialitats de l'illa, caracteritzada 


també per les seves salines. Peix i sal 
que moltes vegades pengen de les 
branques d'arbres morts, un quadre 
significatiu del que és la formente- 
ra més rural. I abans que parlàvem 
del flaó medieval, dues elaboracions 
singulars que rememoren més de 
600 anys d'història gastronòmica, 
la salsa de Nadal, nom que pren 
avui el menjar blanc medieval cui¬ 
nat amb ametlles i brou de gallina, 
i els macarrons de Sant Joan, pasta 
(normalment cintes o macarrons) 
cuites amb llet, sucre i canyella, si¬ 


milar al potser avui més conegut 
arròs amb llet. Dues elaboracions 
que indiquen que a Formentera hi 
han passat els anys molt a poc a 
poc... Que no siguin els vinguts de 
la Península o els nous arribats d'ac¬ 
cent italià, que es carreguin tanta 
història i riquesa. Si hi aneu, bus¬ 
queu restaurants i forns on encara 
us trobareu amb aquestes delícies, i 
feu com les cabres i ovelles i cerqueu 
una bona figuera per regalar-vos la 
millor de les migdiades. 


Frit de pop o de polp 

• Pop de roca 

• Alls 

• Pebrot verd i roig 

• Ceba 

• Patata 

• Pebre vermell dolç 

• Sal i pebre negre 

Una altra elaboració característica, com ho són també els calamars a la bruta (amb 
tinta, patates i sobrassada) 0 els calamars a la pagesa (amb verdures, patata i sobras¬ 
sada). El pop el podeu comprar bullit i tallar-lo a rodanxes, però si el compreu cru el 
podeu tallar petit i posar-lo al foc en una paella fonda amb oli i alls sencers. Obriu 
el foc i que tapat vagi coent afoc lent fins que s'entendreixi amb el seu propi suc. 
Aneu afegint els altres ingredients; els pebrots tallats a trossos grossos i la ceba a gri¬ 
lls, deixeu que segueixi la cocció del conjunt, que agafin color les verdures però sense 
que quedi un sofregit tipus confitura. Esqueixeu unes patates tallades menudes i afe- 
giu-les a la cassola. Tapeu i espereu que coguin amb el propi vapor i l'aigua del pop i 
verdures, si us cal hi podeu afegir una mica d'aigua. Salepebreu al gust i afegiu un toc 
de pebre vermell dolç. És un plat que requereix temps i amor però és un dels més bons 
que he tastat últimament. No us el perdeu! 



Fes la teva aportació 
a la campanya de micromecenatge 
per Can Vies 

#Refem CanVies 
#EstenemAutogestió 


reconstruim.canvies.org 


#EfecteCanVies < 

V NO S'APAGA S 


Tens un negoci 
o ets una associació de Sants? 

Anuncia't 
a La Burxa! 

* 

Demana informació sobre 
les nostres tarifes a 
laburxa@gmail.com 

UN TOC D'HUMOR... 


EL POEMA 


AQOésTA VIN/£TA fa 116 cm’.' 

A SAWT5, HG5TAFRAWCS 
líABOROetA no es dedica' 

NI TAN SOCS AQUéST CSPAl 

a Lsooyesí/ - 



Vine Sol del matí i crema la foscor del 
feixisme imperant. És un treball en què 
molts ajudaren. Desquiciats dins Tombra 
de la mort ens toca viure dins el globus 
del passat? La vella barca del solitari 
pescador voreja a prop de roques 
conegudes. Guanyem Tespai amb veus 
cridaneres; els núvols ploren aigua cap a 
la Terra. Caminem vers els camins amistosos 
on la llibertat és compartida. 

Penjades en fil de coure les esperances. 

El tedi urbà embolcalla el cos urbà. 
L'abundància compartida és Anarquia, diem 
als que en el camí ens trobem. Ve el 
vent i ens saluda. Visca la terra lliure, 
escoltem. Uns treballen, altres passegen. 


Els infants en el futur i jo acabat. 
Tornem a sentir la vibració negativa. 


Salvador Roure. 

Text delPit-Roig 

(Roure Edicions. Juliol-Agost, 2006) 
Poema escollit per David Cano 


MÚSICA 

20 anys d’altexnatives! La festa, el compromís i la música 



El grup DefCon Dos actuarà durant la Festa Major Alternativa de Sants 2014. DEF CON DOS. 


David Vàzquez, Membre de la Comissió d’Activitats i Concerts de la FMA 


E stiu de 1995, un grup de joves, 
majoritàriament de La Mandrà- 
gora, es troben al Centre Social de 
Sants del carrer Olzinelles per co¬ 


mençar a donar forma a la primera 
edició de les primeres festes joves de 
Sants, embrió del que acabaria sent 
la primera Festa Major Alternativa 


de Sants. S’acaba amb el monopoli 
de les orquestres, les havaneres o els 
bingos de pandereta; s’acaba amb 
els tallers dirigits pels diferents cos¬ 
sos de seguretat de torn (Guàrdia 
Urbana, Mossos...), amb les festes 
infantils dinamitzades pel pallasso 
Rolland McDonald i amb les acti¬ 
vitats subvencionades per La Cai¬ 
xa d’Estalvis de Catalunya. La FMA 
(Festa Major Alternativa) intenta 
ocupar un espai fins aquell moment 
inexistent al barri i que ja comença 
a estar present a altres viles i ciutats 
com ara Cornellà o Manresa. Una 
altra manera de fer és possible i un 
altre model de festes és a l’abast. 
Amb l’autogestió com a idea-força i 
el treball horitzontal com a premis¬ 
sa, la primera festa major alternati¬ 
va es presenta en societat a la rampa 
de les Cotxeres de Sants. 

Som a 2014 i la suma és inevitable. 
Enguany celebrarem la 20 a edició de 
la Festa Major Alternativa i amb or¬ 
gull podem dir que al barri el pano¬ 


rama ha canviat. En els darrers anys 
s’han començat a constituir nous 
models de festa i noves maneres 
de fer. Van començar els Castellers 
de Sants, després la jove i incipient 
Comissió de Vallespir de Baix. Ac¬ 
tualment moltes comissions s’han 
renovat, com en el seu moment rela¬ 
tivament recent ho va fer la pròpia 
Comissió de Carrers. Si entrem en el 
terreny musical, aquest any ens tro¬ 
barem fins a 7 espais on la progra¬ 
mació de la Festa Major ofereix pro¬ 
postes que, tradicionalment, només 
tenien entrada a la FMA. Aquest 
ha estat un dels grans èxits de les 
alternatives. 

Si parlem del cartell de les alter¬ 
natives d’aquesta vintena edició, 
podem avançar que estarà carac¬ 
teritzat, com sempre, pels criteris 
que l’han fet un espai de referència i 
trobada des de la seva creació. 

Els grups del barri obriran cada 
una de les nits de concerts: Sants Es¬ 
tació, La Tartana, El Nota i Bolson se¬ 


ran els protagonistes. També ens tro¬ 
barem amb propostes de diferents 
indrets del territori i d’estils musi¬ 
cals ben diversos com ara els Va de 
Bo del País Valencià, els Mondo Loco 
de Lleida o els Eina de Vilafranca del 
Penedès. Com a regal d’aniversari, 
un grup que ens fa especial il·lusió: 
DEF CON DOS. Una manera original 
de celebrar 20 anys, amb un grup 
que ens ha acompanyat també al 
llarg d’aquests 20 anys en diferents 
cafetes i festes, i que han estat, sense 
cap mena de dubte, una de les ban¬ 
des sonores de generacions diverses. 
Igual que altres anys ho han fet ban¬ 
des com Dr. Calypso, La Companyia 
Elèctrica Dharma o l’intergal·làctic 
Ouimi Portet, el cartell de les alter¬ 
natives no ha estat renyat amb les 
propostes de qualitat. La prova ha es¬ 
tat la quantitat d’artistes que s’han 
apropat al seu escenari i han entès la 
dinàmica, el funcionament al marge 
de subvencions i l’espai de contrapo- 
der que representen les FMA. 


CINEMA 


Big Bad Wolves 


Àngel Bzavo 


O uentin Tarantino, l’home que 
ha forjat els claus de la darrera 
frontera americana del cinema in¬ 
dependent contemporani, diu que 
Big Bad Wolves és la pel·lícula de 
l’any. Tarantino no la dirigeix, no la 
protagonitza, no la produeix, i ni tan 
sols és amic dels creadors d’aquest 
film israelià. Ell és un espectador 
més dels que l’ha anat a veure, però 
la seva opinió ha fet que despertés la 
curiositat d’una multitud de cinèfils 
sedents de noves propostes. 


Guanyadora del premi al millor 
director i a la millor banda sonora 
al Festival de Cinema de Sitges, ent¬ 
re d’altres reconeixements, la cinta 
s’enfoca en la venjança vers la pe- 
dofília, a partir d’un temible i ma¬ 
quiavèlic pare que, desesperat per 
recuperar el cap de la seva filla desa¬ 
pareguda, pretén fer justícia pel seu 
compte sobre el principal sospitós 
del crim, un professor de religió que, 
tot i ser arrestat, és alliberat per la 
negligència policial del detectiu a 
qui se li encomana el cas i que esdevé 
el tercer protagonista de la història. 


La història arrenca lenta, però 
amb una potència visual que es 
manté amb coherència al llarg de 
tota la pel·lícula, i poc a poc que¬ 
da palesa la intenció de concentrar 
l’horror i els nombrosos girs narra¬ 
tius en un únic i tèrbol escenari, el 
sòtan de la nova casa del pare de la 
víctima: "No he estat jo, m’has de 
creure...", "Ho sento, sóc agnòstic". 

Val a dir que no destacaríem un 
film d’aquestes característiques si 
no fos perquè la cartellera a l’estiu 
és un paller sense agulles, però po¬ 
sats a distreure’ns, què millor que 
una sorpresa d’allò més cinèfila com 
aquesta, que recupera l’humor neg¬ 
re dels millors germans Coen i de¬ 
senvolupa amb encert una història 

claustrofòbica i d’allò més tarantini- 
ana, i, com no podia ser menys, amb 
un rerefons altament social que, tot 
i caricaturitzat pel pinzell efectista 
del gènere, expressa el rebuig unà- 
nim a la pedofília i a la violència so¬ 
bre els més indefensos de la societat. 


Títol original: 

Big Bad Wolves 
Any: 2013 
Durada: 110 min. 

País: Israel 
Director: 

Aharon Keshales, 

Navot Papushado 
Guió: Aharon Keshales, 
Navot Papushado 




fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com f 
93 667 19 22 c/Riego, 43. 08014 Ben. 

Agenda 1 11 


La Rosa de Foc 


Nits poètiques 


Universitat Lliure de Sants 


L'agost de 1909 el periodista his- 
panouruguaià Antonio Loredo des 
del diari La Protesta batejà la ciutat 
de Barcelona amb el nom de La Ro¬ 
sa de Foc. El terme envoltat de ro¬ 
manticisme i d'ardor revolucionària 
definia clarament el clima de com¬ 
bativitat amb què s'hi vivia. Una 
Barcelona amb una història plena 
de revoltes populars causades per la 
fam i les males condicions de vida. 
Revoltes que feren a aquelles perso¬ 
nes anònimes per un temps lliures. 

Aquestes jornades, organitzades 
per segon any consecutiu, prete¬ 
nen ser un repàs per la memòria 
d'aquests sense nom. 


Divendres 11 de juliol, 19:30 

“La vaga de lloguers i el sindicat 
de la construcció de CNT entre abril 
i desembre de 1931'' per Manel Aisa, 
llibreter i membre de l'Ateneu Enci¬ 
clopèdic Popular. 

Dissabte 12 de juliol, 19:30 

“La Negreta en la Barcelona del 
rebombori del pa'' per Elsa Plaza, 
il·lustradora, redactora, escriptora 
i ex-professora d'Història de l'Art a 
l'UAB. 


Diumenge 13 de juliol, 19:30 

“Persones contra màquines, les 
revoltes luddites a Catalunya'' per 
Agus Giralt, historiador i autor del 
llibre “Del somni al silenci. Segona 
República i Guerra Civil''. 


Espai Obert 


Núria, Sants 


Aquest mes de juliol se celebrarà la 
4a edició de Les Nits poètiques de 
juliol. 

Les Nits poètiques de juliol és un 
projecte de dinamització cultural 
intercooperatiu entre la Llibreria La 
Ciutat Invisible (Riego, 35) i el Koit- 
ton Club (Rossend Arús, 9), amb l'as¬ 
sessorament i coordinació del poeta 
David Cano. 

Es tracta de quatre sessions de reci¬ 
tals i concerts on la poesia és la pro¬ 
tagonista. 

L'itinerari és el següent: 

A les 2oh. recital de poesia al car¬ 
rer davant de La Ciutat Invisible, a 
càrrec de grups de poetes i poetes¬ 
ses catalanes que, a través dels seus 
poemaris, llibres i reculls estan tor¬ 
nant a situar la producció de poesia 
i la poesia musicada com un dels 
àmbits amb dinamisme. 


A les 22h. concert al Koitton Club. La 
programació es basa en una selec¬ 
ció de diferents propostes musicals 
originals on la poesia esdevé un ele¬ 
ment imprescindible dins del pro¬ 
jecte creatiu musical. 

Les Nits poètiques és, doncs, un 
exemple més de com a través de 
l'autogestió i l'intercooperativisme 
la cultura és una eina de transfor¬ 
mació social que permet i ofereix 
espais de creació i difusió oberts a 
veïns i veïnes. 


Pera més informació visiteu: 


http://koittonclub.blogspotcom.es/ 


c/ Violant d’Hongria, 71 


laciutatinvisible.coop 



AGENDA 

Juliol 2014 


Dimarts 8 de juliol a les 21.30 h. 

La Temible Orquestra Enana ( son I 
boleros) 

Bo d'ajut: 4€ 

Koitton Club (Rossend Arús, 9) 

Dijous 10 de juliol a les 22h. 

Jansky (Nits poètiques de juliol) 

Bo d'ajut: 4€ 

Koitton Club (Rossend Arús, 9) 

Dijous 10 de juliol 19:30 

Art, política i activisme a l'actual re¬ 
volució democràtica 
La ciutat invisible (c/Riego 35) 

Divendres 11 de juliol 2ih 

Últim assaig dels Castellers de Sants 
abans de vacances 
Local d'assaig Castellers de Sants 
(Comtes de Bell-lloc, 86) 

Divendres 11 de juliol a les 23 h. 

El sonido de veldà: Dj Timber+ Dj 
Malti (salsa brava, cumbia I booga- 
loo) 

Bo d'ajut: 2€ 

Koitton Club (Rossend Arús, 9) 

Dissabte 12 de juliol i8h 

Diada castellera d'estiu 
Plaça d'Osca, Sants 

Dissabte 12 de juliol a les 23 h. 

Tribut a Placebo (djs) 

Entrada lliure 

Koitton Club (Rossend Arús, 9) 

Diumenge 13 de juliol a les 2oh. 

Karaoke (pop, rock, indie, HC) 
Entrada lliure 

Koitton Club (Rossend Arús, 9) 


Dimarts 15 de juliol a les 21.30I1 

Nit de Galls (jam session) 

Entrada lliure 

Koitton Club (Rossend Arús, 9) 

Dijous 17 de juliol a les 22 h. 

Túrnez i Sesè recorda a Desideri 
Lombarte (nits poètiques de juliol) 

Bo d'ajut: 6 € 

Koitton Club (Rossend Arús, 9) 

Divendres 18 de juliol a les 21.30 h. 

Marc Cuevas& The Blues Lovers ( 
blues) 

Bo d'ajut: 4€ 

Divendres 18 de juliol a les 23.30 h. 

Dj Pubilla (funk i soul) 

Entrada lliure 

Koitton Club (Rossend Arús, 9) 

Dissabte 19 de juliol a les 21.30IL. 

Cheetah Brava (tropicalisme) 

Bo d'ajut: 3€ 

Koitton Club (Rossend Arús, 9) 

Del dissabte 19 al diumenge 27 de 
juliol 

Festa Major popular del Poble-sec 
Plç del Sortidor i carrer Hortes 

Dissabte 19 de juliol a les 23.30I1. 

New Farguer's Crew djs (pop-rock) 
Entrada lliure 

Koitton Club (Rossend Arús, 9) 

Diumenge 20 de juliol a les 2oh. 

Martí Soriano (cançó d'autor) 

Bo d'ajut: 4€ 

Koitton Club (Rossend Arús, 9) 


Dimarts 22 de juliol a les 21.30 h. 

La Temible Orquestra Enana (son I 
boleros) 

Bo d'ajut: 4€ 

Koitton Club (Rossend Arús, 9) 


Dijous 24 de juliol a les 22I1. 

Bradien (Nits poètiques de juliol) 

Bo d'ajut: 5 € 

Koitton Club (Rossend Arús, 9) 

Dissabte 26 de juliol a les 2ih. 

Marasma Zibra (folk i blues) 

Bo d'ajut: 3€ 

Koitton Club (Rossend Arús, 9) 

Dissabte 26 de juliol a les 23.30I1. 

Dj Luis LeNuit (indie-pop) 

Entrada lliure 

Koitton Club (Rossend Arús, 9) 

Diumenge 27 de juliol a les 2oh. 

Jam d'scratch 

Bo d'ajut: 2€ 

Koitton Club (Rossend Arús, 9) 

Dimarts 29 de juliol a les 21.30 h. 

La Temible Orquestra Enana ( son I 
boleros) 

Bo d'ajut: 4€ 

Koitton Club (Rossend Arús, 9) 

Dijous 31 de juliol a les 21.30 h. 

Violet Jessop Band (bluegrass-rock) 
Bo d'ajut: 4€ 

Koitton Club (Rossend Arús, 9) 


Tots els dilluns i8h 

Aprenem Juntes 

Ateneu Llibertari (Maria Victòria, 10) 

Dimarts, dimecres i dijous i8-2oh 

Secretaria i Acolliment al visitant 
Can Batlló (c/Constitució, 19) 

Dilluns, dimarts, dijous, divendres i 
dissabtes de íoh a 13b 
Tardes: dilluns, dimarts, dimecres 
i dijous de 17I1 a 2oh; i divendres de 
i8h a 2ih. 

Biblioteca Popular Josep Pons 
Can Batlló (c/Constitució, 19) 

De dilluns a dimecres de 17 a 24b 
Dijous de 17 a íh 
Divendres de 17 a 2h 
Dissabtes de 12 a 2h 

Espai de trobada. 

Ateneu La Base 

(carrer Hortes 10, Poble Sec) 


Dilluns a divendres de 9 a 15:30 h 

La Igualitària. Menjador comunitari 

6 € el menú 

Ateneu La Base 

(carrer Hortes 10, Poble Sec) 

Dimarts 20:30b 

Nit de llengües. Intercanvi d'idiomes: 
castellà, català, anglès, francès i ale¬ 
many 

Ateneu La Base 

(carrer Hortes 10, Poble Sec) 

Dimecres 17 a 19 h. 

Internet, fotografia, ofimàtica. Nivell 
bàsic. 

Ateneu La Base 

(carrer Hortes 10, Poble Sec) 

Dimecres de 20 a 22 h 

La Seca. Cooperativa de consum 

Ateneu La Base 

(carrer Hortes 10, Poble Sec) 


Dimarts iih-i3h i i8h-i9h, divendres 
iih-i3h i dissabte uh-i3h. 

Hort comunitari 

Can Batlló (c/Constitució, 19) 

De dilluns a divendres de i8h a 22b 

Rocòdrom 

Can Batlló (c/Constitució, 19) 

Tots els dimarts i dijous (18:30) 

Distribuidora editorial La Malobe'ema 
Ateneu Llibertari de Sants (Maria Vic¬ 
tòria, 10) 

El tercer divendres de cada mes (18- 
24b) 

Nit de Jocs de taula i rol al Casal 
Casal Independentista Jaume Compte 
(Muntadas, 24) 

Cada dimarts ioh-i2.45h i 
i8h-20.45h 

Espai obert d'assaig lliure a l'auditori 
Can Batlló (c/Constitució, 19) 

Cada dimecres i dissabtes ioh-i3h 

Tallers d'ofïcis (metal·lúrgia, lampis¬ 
teria, electricitat, mecànica i fusteria) 
Can Batlló (c/Constitució, 19) 

Cada dijous no festiu i8h-2ih 

La Cistella Verda: agricultura sana, de 
proximitat i de temporada 
Can Batlló (c/Constitució, 19) 

Segon ds. de cada mes, 

Dissabte 10 de de maig u-2oh 

Merkadillo Punk 

Can Batlló (c/Constitució, 19) 

Una tragèdia inoblidable. Aquí no hi ha 
papallones, sobreviure a Terezín 

Escrit per Mireia Gómez Ballano, Vinyet Mollón Roca, Laia Sales Prieto. 


Entrevistes fetes per les alumnes que han participat 
en l'obra de teatre de l’IES Lluís Vies “Aquí no hi ha 
papallones. Sobreviure a Terezín” 


Entrevista a Vinyet 
Mollón Roca, actriu 
i estudiant de l'Ins¬ 
titut Lluís Vives de 
Barcelona. Actual¬ 
ment té 13 anys i fa 
lr d'ESO. Viu amb la 
seva família a l'Hos- 
pitalet de Llobregat, 
Catalunya. 

Com va sorgir la idea de fer l’obra 
de teatre? 

Doncs tot va començar amb el pro¬ 
jecte anomenat "Donar veu a la me¬ 
mòria" on els alumnes, a través del 
teatre, intenten transmetre les vi¬ 
vències i el patiment que van viure 
els habitants en diferents èpoques. 
Totes aquelles persones que es van 
haver d'enfrontar a situacions molt 
complicades per tal d'intentar so¬ 
breviure. Molt pocs ho van aconse¬ 
guir. 

Sobre què ha anat aquest curs 
l’obra? 

Tractava sobre la vida de totes aque¬ 
lles persones que van haver de su¬ 
portar moments difícils en el gueto 
de Terezín. 

Ouè va passar en aquell gueto? 

Els homes i les dones que hi van 
viure quasi no menjaven ni s'hi- 
drataven, arribaven a treballar de 
8o a íoo hores setmanals. I havien 
d'aguantar els cops i insults dels sol¬ 
dats de les SS; a més, estaven obli¬ 
gats a fer reverències a l'autoritat 
uniformada. 

Ouè n’opines sobre el personatge 
que has interpretat a la 
representació de teatre "Aquí no 
hi ha papallones, sobreviure a 
Terezín"? 

El paper que em va tocar represen¬ 
tar a mi era de jueva, i la veritat és 
que era un paper que m'agradava 
bastant, ja que podia expressar els 
sentiments que sentien totes aque¬ 
lles persones que van patir la tragè¬ 
dia del gueto de Terezín. 

Hi havia algun altre personatge 
que també et crides l'atenció? 


La veritat és que el personatge 
que em va tocar, segons la meva 
opinió, era un dels millors, ja que 
era una persona molt expressi¬ 
va. Tot i així, crec que fer el paper 
d'alumne també hauria estat una 
bona opció, ja que eren nens que 
vivien en l'actualitat i que expres¬ 
saven tragèdies passades, i el tro¬ 
bava un paper molt interessant 
d'interpretar. 

Entrevista a Maria 
Prieto Fàbregues, 
mare cTuna de les 
actrius que ha repre¬ 
sentat aquesta obra 
de teatre. Té 38 anys 
i és lingüista 
a Catalunya Ràdio. 

Des de fora, què et va semblar la 
representació? Ouina part et va 
agradar més? 

Em va semblar molt interessant i 
emotiva i el que més em va agradar 
va ser la part en què hi intervenia el 
violí, ja que era una peça molt boni¬ 
ca. També em va agradar molt l'es¬ 
cena dels malalts, el final i la partici¬ 
pació de la coral. 

Et vas emocionar en algun 
moment? 

Quan hi intervenia el violí i a l'últi¬ 
ma escena, vaig trobar que eren mo¬ 
ments molt emotius. 

Què et va semblar la idea 
del projecte "Donar veu a la 
memòria"? 

Imprescindible i molt interessant 
que els nens d'aquesta edat cone¬ 
gueu les atrocitats de la història. 

Com creus que els nens han portat 
aquest projecte? 

Molt compromesos i motivats 
i es notava que ho vivíeu amb 
intensitat. 

Què creus que ha aportat el 
projecte als nens que han 
interpretat l’obra? 

Crec que us ha aportat coneixement 
d'una realitat que segurament 
molts desconeixíeu, conscienciació 
social, compromís amb el grup i heu 
aconseguit afrontar-vos al públic. 



AQUÍ NO HI HA 
PAPAL LONES 

VIURE A TEREZÍN 


TEATRE lr ESO 
INSTITUT LLUÍS VIVES 


Txactava sobxe la vida de totes aquelles 
pexsones que van havex de supoxtax 
moments difícils en el gueto de Texezín. 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 

Aquesta publicació té una llicencia CREATIVE COM- 
MONS RECONEIXEMENT- NO COMERCIAL. 

Sou lliures de copiar, distribuir i comunicar públicament 
l'obra amb les condicions següents: 

- Reconeixement: heu de reconèixer el crèdit de l'obra de 
la manera especificada per l'autor o llicenciador. 

- No comercial: no podeu utilitzar aquesta obra per a 
finalitats comercials. 

Per veure una còpia d'aquesta llicència visiteu http:// 
creativecommons.Org/licenses/by-nc/2.5/es/legalcode. 
ca 0 envieu una carta postal a Creative Commons, 559, 
Nathan Abbot Way, Standford, Califòrnia 94305, USA. 


En aquesta Burxa han col·laborat: 
Enric Adell, Amadeus, Àngel Bravo, 
Bernat Costa, Ivet Eroles, Mercè 
Esteban, Cristina Fernàndez, Agus 
Giralt, Núria May Masnou, Elba 
Mansilla, Dani Martínez, Víctor 
Obregón, Jes Orquadi, Gemma 
Parera, Dídac Prat, Víctor Cebellàn, 
Biblioteca Social Mateo Morral, Elba 
Mansilla, Isabel Benítez, Jordi Juan 
Monreal, Sílvia Alberich, Concha 
Liano, Sergi Rugrand, Marga Olalla, 
Marta Sànchez, Observatori 
Metropolità de Barcelona, Vinyet 
Mollón Roca, Mireia Gómez Ballano, 
Laia Sales Prieto. 

